text: Forældre stemte dørklokker
  07 januar 2012 kl. 16.46
  Forældre fra Bredstrup-Pjedsted Fællesskole trodsede lørdag regnen og gik fra dør til dør for at samle underskrifter.
  Som følge af Fredericia Kommunes nye skolestruktur skal Bredstrup-Pjedsted Fællesskole lægges ind under en af kommunens fire nye store distriktskoler - og det får forældrene til at frygte for den lokale skoles fremtid.
  - Vi får ingen forældreindflydelse på den nye distriksskole, og vi er bange for, at det med tiden betyder, at vores skole herude må lukke, siger forælder Henrik Væver til TV SYD.
  